**Nuala O’Faolain** (1. maaliskuuta 1940 – 9. toukokuuta 2008) oli irlantilainen toimittaja, televisiotuottaja, kirjallisuusarvostelija, opettaja ja kirjailija. Hän sai kansainvälistä tunnustusta kahdesta muistelmakirjastaan *Are You Somebody?* ja *Almost There*, romaanistaan *My Dream of You* ja kertomuksestaan "The Story of Chicago May". Kolme ensimmäistä pääsivät New York Timesin best seller -listalle. Hänen kirjoistaan on suomennettu ainakin *Are You Somebody?* (suom. *Tunnenko minä teidät?*) ja *My Dream of You* (suom. *Olet kaikkeni*).

Elämäkerta
----------

O'Faolain syntyi Dublinissa. Hän oli yhdeksästä lapsesta toiseksi vanhin. Hänen isänsä oli tunnettu irlantilainen toimittaja Tomas O'Faolain, joka kirjoitti Dublin Evening Pressissa ilmestyvää *Dubliners Diary* -palstaa kirjailijanimellä Terry O'Sullivan. O'Faolain opiskeli University College Dublinissa, Hullin yliopistossa ja Oxfordin yliopistossa. Hän opetti Morley Collegessa ja toimitti televisio-ohjelmia BBC:lle ja RTÉ:lle.

O'Faolain oli kihloissa ainakin kerran, mutta ei koskaan naimisissa. Teoksessaan *Tunnenko minä teidät?* hän puhuu avoimesti viisitoistavuotisesta suhteestaan toimittaja Nell McCaffertyyn, joka julkaisi omaelämäkertansa nimellä *Nell*. Vuodesta 2002 kuolemaansa saakka O'Faolain eli suurimman osan ajasta Brooklynissa asuvan asianajajan John Low-Beerin ja hänen tyttärensä Annan kanssa. Heidän parisuhteensa rekisteröitiin vuonna 2003.

O'Faolain asui Irlannissa ja New Yorkissa. O'Faolainilla oli aivoista leviämään lähtenyt syöpä, ja häntä haastateltiin Marian Finucanen radio-ohjelmassa RTÉ Radio One -radiokanavalla 12. huhtikuuta 2008 kuolemaan johtavasta sairaudesta. Hän sanoi Finucanelle: "*En halua enempää aikaa. Heti kun kuulin kuolevani, elämästä katosi kaikki hyvä*".

O'Faolain kuoli yöllä 9. toukokuuta 2008.

Palkinnot
---------

* 1985: Jacobin palkinto RTÉn televisiosarjasta *Plain Times*
* Vuoden journalisti*milloin?*
* 2006: Prix Femina, *The Story of Chicago May*

Teokset
-------

* *The Story of Chicago May*, Riverhead Books, 2005.
* *Almost There: The Onward Journey of a Dublin Woman*, Riverhead Books, 2003.
* *Olet kaikkeni*, Tammi, 2001. Suom. Jaana Kapari-Jatta
* *Tunnenko minä teidät?*, Tammi, 1996. Suom. Helene Bützow.

Lähteet
-------

1. ↑  Luke Dodd: Obituary – Nuala O'Faolain  12.5.2008. The Guardian. Viitattu 31.1.2009. (englanniksi)
2. ↑  Are You Somebody - Editorial Review *amazon.com*.  14.4.2008.  (englanniksi)
3. ↑  Nuala O'Faolain *Penguin Group*. Viitattu 1.2.2009. (englanniksi)
4. ↑  Nolan, Yvonne: The Girl of Her Dreams '**Publishers Weekly'**.  3.12.2001. Viitattu 1.2.2009. (englanniksi) Archive.org
5. ↑  Nuala O'Faolain *BookBrowse.com*.  15.2.2001. Viitattu 1.2.2009. (englanniksi)
6. ↑  Nuala O' Faolain interview: ‘I don’t want more time. As soon as I heard I was going to die, the goodness went from life’ *Sunday Independent*.  13.4.2008. Viitattu 1.2.2009. (englanniksi)
7. ↑  Nuala O'Faolain dies at 68  9.5.2008. RTÉ News.  (englanniksi)
8. ↑  2006 Prix Femina winners announced *literaryawards.vertebratesilence.com*. Viitattu 31.1.2009. (englanniksi)

Aiheesta muualla
----------------

* Kirjailijan tiedot: Nuala O'Faolain, *Bookreporter.com*.
* NPR:n haastattelu Nuala O'Faolainin kanssa, 14. maaliskuuta 2001.
* Kuolinilmoitus Telegraphissa
* CBC:n radiohaastattelu Nuala O'Faolainin kanssa, *CBC radio, 2003*.
* RTE:n viimeinen haastattelu O'Faolainin kanssa, 12. huhtikuuta 2008

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Japani
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Irlanti

 |
|  |
| Muut | 
* IdRef

 |

 |